LT
2022 10 19
Europos Sąjungos oficialusis leidinys
L 271/1
II (Ne teisėkūros procedūra priimami aktai)
TARPTAUTINIAI SUSITARIMAI TARYBOS SPRENDIMAS (ES) 2022/1974 2022 m. spalio13 d. dėl Europos Sąjungos ir Gajanos Kooperacinės Respublikos savanoriškos partnerystės susitarimo dėl miškų teisės aktų vykdymo užtikrinimo, miškų valdymo ir prekybos į Europos Sąjungą importuojamais medienos produktais pasirašymo Europos Sąjungos vardu
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi, atsižvelgdama į Europos Komisijos pasiūlymą, kadangi: (1)
2003 m. gegužės 21 d.
Komisija priėmė komunikatą Tarybai ir Europos Parlamentui „Miškų teisės aktų vykdymas, miškų valdymas ir prekyba mediena (FLEGT): pasiūlymas dėl ES veiksmų plano“.
Tame komunikate nustatytame veiksmų plane (toliau – FLEGT veiksmų planas) raginama imtis priemonių kovoti su neteisėtu miškų kirtimu sudarant savanoriškos partnerystės susitarimus su medieną gaminančiomis šalimis.
Taryba išvadas dėl FLEGT veiksmų plano priėmė 2003 m. spalio 13 d. o Europos Parlamentas rezoliuciją tuo klausimu priėmė 2005 m. liepos 11 d.;
(2)
2005 m. gruodžio 5 d.
Taryba įgaliojo Komisiją pradėti derybas su medieną gaminančiomis šalimis dėl partnerystės susitarimų, kad FLEGT veiksmų planas būtų įgyvendintas;
(3)
2005 m. gruodžio 20 d.
Taryba priėmė Reglamentą (EB) Nr.
2173/2005 (1), kuriuo nustatyta medienos importui į Sąjungą iš šalių, su kuriomis Sąjunga sudarė savanoriškus partnerystės susitarimus, skirta FLEGT licencijavimo schema;
(4)
derybos su Gajanos Kooperacine Respublika siekiant sudaryti Europos Sąjungos ir Gajanos Kooperacinės Respublikos savanoriškos partnerystės susitarimą dėl miškų teisės aktų vykdymo užtikrinimo, miškų valdymo ir prekybos į Europos Sąjungą importuojamais medienos produktais (toliau – Susitarimas) sėkmingai užbaigtos parafavus Susitarimą 2018 m. lapkričio 23 d.;
(5)
Susitarimas turėtų būti pasirašytas su sąlyga, kad jis bus sudarytas vėliau,
PRIĖMĖ ŠĮ SPRENDIMĄ:
1 straipsnis Sąjungos vardu pasirašomas Europos Sąjungos ir Gajanos Kooperacinės Respublikos savanoriškos partnerystės susitarimas dėl miškų teisės aktų vykdymo užtikrinimo, miškų valdymo ir prekybos į Europos Sąjungą importuojamais medienos produktais, su sąlyga, kad jis bus sudarytas vėliau (2).
(1) 2005 m. gruodžio 20 d.
Tarybos reglamentas (EB) Nr.
2173/2005 dėl FLEGT licencijavimo schemos medienos importui į Europos bendriją sukūrimo (OL L 347, 2005 12 30, p. 1).
(2) Susitarimo tekstas bus paskelbtas kartu su sprendimu dėl jo sudarymo.